Դոմինիկ Կալվերտ-Լյուին

**Դոմինիկ Կալվերտ-Լյուին** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Էվերթոնի կազմում։ Խաղում է կենտրոնական հարձակվողի դիրքում։

## Ակումբային կարիերա
### Շեֆիլդ Յունայթեդ
Կալվերտ-Լյուինը Շեֆիլդ Յունայթեդի ակադեմիայի սան է։ Առաջին անգամ թիմի հայտացուցակում հայտնվեց 2014 թվականի հունվարի 4-ին՝ Անգլիայի գավաթի Աստոն Վիլլայի դեմ խաղում, սակայն այս խաղում խաղադաշտ դուրս չեկավ։ Ապրիլի 17-ին Կալվերտ-Լյուինը ստացավ League Football Education-ի «The 11» մրցանակը։

2014 թվականի դեկտեմբերի 24-ին Կալվերտ-Լյուինը վարձավճարով միացավ Անգլիայի վեցերորդ դիվիզիոնում հանդես եկող Ստեյլիբրիջ Սելտիկին։ Իր դեբյուտը ակումբի կազմում նշեց դեկտեմբերի 26-ին՝ Հայդ Յունայթեդի դեմ խաղում՝ այս խաղում դառնալով դուբլի հեղինակ։ 2015 թվականի փետրվարի 5-ին Կալվերտ-Լյուինը վերադարձավ Շեֆիլդ Յունայթեդ՝ Ստեյլիբրիջի կազմում անցկացրած 5 հանդիպումներում դառնալով 6 գոլի հեղինակ։ 2015 թվականի ապրիլի 13-ին անգլիացին երկարաձգեց պայմանագիրը ակումբի հետ մինչև 2018 թվականը։ Իր պրոֆեսիոնալ դեբյուտը նշեց ապրիլի 25-ին՝ փոխարինման մտնելով Լեյտոն Օրիենտի դեմ խաղում։

2015 թվականի օգոստոսի 7-ին Կալվերտ-Լյուինը մինչև 2016 թվականի հունվարը վարձավճարով տեղափոխվեց Նորթհեմպտոն Թաուն։ Իր դեբյուտը նշեց օգոստոսի 11-ին՝ Անգլիայի լիգայի գավաթի Բլեքփուլի դեմ խաղում՝ այս խաղում դառնալով գոլի հեղինակ։ Առաջին հանդիպումը Լիգա Երկուում անցկացրեց օգոստոսի 18-ին՝ Բարնետի դեմ խաղում։ Սեպտեմբերի 26-ին Կալվերտ-Լյուինը գոլի հեղինակ դարձավ Լեյտոն Օրիենտի դեմ խաղում, իսկ հանդիպումն ավարտվեց 1-1 հաշվով։ Հոկտեմբերի 20-ին նա դուբլ ձևակերպեց Կարլայլ Յունայթեդի դեմ խաղում՝ օգնելով իր թիմին հաղթել 3-2 հաշվով։ 2016 թվականի հունվարին Կալվերտ-Լյուինը վերադարձավ Շեֆիլդ՝ Նորթհեմպտոն Թաունի կազմում անցկացրած 26 խաղերում դառնալով 8 գոլի հեղինակ։

### Էվերթոն
2016 թվականի օգոստոսի 31-ին Կալվերտ-Լյուինը 1.5 միլիոն ֆունտ ստերլինգի դիմաց տեղափոխվեց Էվերթոն։ Իր դեբյուտը Պրեմիեր Լիգայում նշեց դեկտեմբերի 13-ին՝ փոխարինելով Էններ Վալենսիային Արսենալի դեմ խաղում։ Էվերթոնի կազմում իր առաջին գոլը խփեց 2017 թվականի մարտի 18-ին՝ Հալլ Սիթիի դեմ խաղում։ Մայիսի 3-ին անգլիացին երկարաձգեց իր պայմանագիրը ակումբի հետ մինչև 2022 թվականը։ Իր առաջին մրցաշրջանում Կալվերտ-Լյուինը անցկացրեց 11 հանդիպում՝ դառնալով 1 գոլի հեղինակ։

Առաջին հանդիպումը եվրոպական առաջնություններում Կալվերտ-Լյուինը անցկացրեց 2017 թվականի հուլիսի 27-ին՝ Եվրոպայի Լիգայի որակավորման երրորդ փուլի Ռուժոմբերոկի դեմ խաղում։ Օգոստոսի 3-ին նա խփեց Ռուժոմբերոկի դեմ պատասխան հանդիպման միակ գնդակը՝ 1-0 հաշվով հաղթանակ պարգևելով Էվերթոնին։ Իր դեբյուտը Եվրոպայի Լիգայում նշեց սեպտեմբերի 14-ին՝ Ատալանտայի դեմ խաղում։ Սեպտեմբերի 20-ին Կալվերտ-Լյուինը դուբլ ձևակերպեց Անգլիայի լիգայի գավաթի Սանդերլենդի դեմ խաղում։ Նոյեմբերի 5-ին նա գոլ խփեց Ուոտֆորդի դեմ խաղում։ Դեկտեմբերի 2-ին Կալվերտ-Լյուինը գոլի և գոլային փոխանցման հեղինակ դարձավ Հադերսֆիլդ Թաունի դեմ խաղում՝ օգնելով իր թիմին հաղթել 2-0 հաշվով։ Դեկտեմբերի 14-ին անգլիացին երկարաձգեց իր պայմանագիրը ակումբի հետ մինչև 2023 թվականը։ 2018 թվականի փետրվարի 3-ին նա գոլ խփեց Արսենալի դեմ խաղում, սակայն Էվերթոնը պարտվեց 5-1 հաշվով։ 2017-18 մրցաշրջանում Կալվերտ-Լյուինը անցկացրեց 44 հանդիպում բոլոր մրցաշարերում՝ դառնալով 8 գոլի և 7 գոլային փոխանցման հեղինակ։

2018 թվականի օգոստոսի 29-ին Կալվերտ-Լյուինը դուբլ ձևակերպեց Անգլիայի լիգայի գավաթի Ռոտերհեմ Յունայթեդի դեմ խաղում։ Սեպտեմբերի 1-ին նա գոլի հեղինակ դարձավ Հադերսֆիլդ Թաունի դեմ խաղում, իսկ հանդիպումն ավարտվեց 1-1 հաշվով։ Դեկտեմբերի 15-ին անգլիացին գոլ խփեց Մանչեսթեր Սիթիի դեմ խաղում, սակայն Էվերթոնը պարտվեց 3-1 հաշվով։ 2019 թվականի հունվարի 13-ին՝ Բորնմուտի դեմ խաղում Կալվերտ-Լյուինը դարձավ գոլի հեղինակ՝ օգնելով իր թիմին հաղթել 2-0 հաշվով։

## Միջազգային կարիերա
Կալվերտ-Լյուինը ներկայացրել է Անգլիան մինչև 20 և մինչև 21 տարեկանների երիտասարդական հավաքականներում։ 2017 թվականին նա Մ20 հավաքականի կազմում մասնակցեց աշխարհի առաջնությանը՝ անցկացնելով 7 հանդիպում և դառնալով 2 գոլի ու 2 գոլային փոխանցման հեղինակ։ Կալվերտ-Լյուինը խփեց մրցաշարի եզրափակչի Վենեսուելայի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին և օգնելով Անգլիային հաղթել աշխարհի առաջնությունը։ 2018 թվականին նա ճանաչվեց Մ21 հավաքականի տարվա լավագույն ֆուտբոլիստ։

## Կարիերայի վիճակագրություն
### Ակումբային վիճակագրություն
*2019 թվականի հունվարի 27-ի դրությամբ*

## Նվաճումներ
### Միջազգային
**Անգլիա Մ20**

* ՖԻՖԱ ֆուտբոլի Մ20 առաջնություն. 2017

### Անհատական
* Անգլիայի Մ21 հավաքականի տարվա լավագույն ֆուտբոլիստ. 2018

## Ծանոթագրություններ

## Արտաքին հղումներ
* Կալվերտ-Լյուինի պաշտոնական Տվիտերի էջը
* Կալվերտ-Լյուինի պաշտոնական Ինստագրամի էջը
* Կալվերտ-Լյուինը transfermarkt-ում
* Կալվերտ-Լյուինը soccerbase.com-ում
* Կալվերտ-Լյուինը WhoScored.com կայքում
* Կալվերտ-Լյուինը Էվերթոնի պաշտոնական կայքում
* Կալվերտ-Լյուինը Պրեմիեր Լիգայի պաշտոնական կայքում
* Կալվերտ-Լյուինը ՈՒԵՖԱ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Նորթհեմպտոն Թաունի ֆուտբոլիստներ
Կատեգորիա:Շեֆիլդ Յունայթեդի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ստեյլիբրիջ Սելտիկի ֆուտբոլիստներ
Կատեգորիա:Տղամարդկանց ֆուտբոլի հարձակվողներ